Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: 2. Az OÉT napirendre tûzte a Munka Törvénykönyvérõl szóló 1992. évi XXII. törvény jogharmonizációs célú
Paragraph Index: 1090

2. Az OÉT napirendre tûzte a Munka Törvénykönyvérõl szóló 1992. évi XXII. törvény jogharmonizációs célú módosítását. A módosításra az Európai Közösség munkavállalóinak tájékoztatása és a velük folytatott konzultáció általános keretének létrehozásáról szóló 2002/14 EK irányelve alapján került sor. A munkavállalói oldal támogatta – a szakértõi egyeztetéseken megfogalmazott véleményeik által módosított – szabályozási javaslatot. A munkáltatói oldal nem minden elemében támogatta a módosítási javaslatot; mindenekelõtt a konzultációs idõ meghosszabbítása, az üzleti titok fogalmának pontatlansága, valamint az üzemi tanács hiányában a szakszervezet tájékoztatási kötelezettségére vonatkozó szabályozások tekintetében. Az oldal kezdeményezte a titoktartás kérdésében az adatvédelmi biztos véleményének kikérését. A konzultáció kapcsán felmerült, hogy az OÉT fórumain a munkaerõ-kölcsönzés összefüggéseivel a közeljövõben foglalkozni szükséges. A napirend keretében a munkavállalói oldal kifejtette véleményét a munkaidõ-szervezés egyes kérdéseirõl szóló 2003/88 (EK) számú irányelv módosításáról, valamint ismételten kezdeményezte, hogy az irányelv módosításáról plenáris ülésen történjen háromoldalú egyeztetés.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes